**Број: 177-20-ОС/1-5**

**Дана: 20.07.2020. године**

**ПРЕДМЕТ: ДОДАТНО ПОЈАШЊЕЊЕ КОНКУРСНЕ ДОКУМЕНТАЦИЈЕ бр.5**

**у поступку јавне набавке број 177-20-ОС за набавку намирница за припремање хране за редовну исхрану пацијената и хране за потребе пацијената у допунском раду КЦВ**

**ПИТАЊА ПОТЕНЦИЈАЛНИХ ПОНУЂАЧА:**

**„ПРЕДМЕТ: Додатно појашњење конкурсне документације број ЈН 177-20-ОС, на основу Закона о јавним набавкама члан 63.**

Поштовани,

обраћамо се Комисији наручиоца обзиром да припремампо понуду за ЈН 177-20-ОС, а не знамо **који доказ** је потребно доставити за

Обавезан услов, редни број 4. доказ под тачком **е)**

Цитирамо:

**„ У конкурсној документацији стоји да понуђач који нуди производе биљног/мешовитог порекла а није произвођач, обавезан је да достави важећи Уговор о пословној сарадњи са произвођачем или привредним субјектом који обавља делатност производње и/или промета производима биљног/мешовитог порекла.“**

Пошто желимо у својству понуђача да доставимо понуду, а нисмо произвођач свих тражених артикала, да ли ће наша понуда бити одговрајућа ако доставимо важеће уговоре о пословној сарадњи са пословним партнерима (великим трговачким ланцима) који тргују- дистрибуирају производе биљног/мешовитог порекла, на велико или мало и да ли смо у обавези да доставимо и њихова решења о испуњености услова за складиштење и трговину (дистрибуцију) ИЛИ СЕ ТАЈ тражени ДОКАЗ ПОД Ђ односи само и искључиво на ПОНУЂАЧА КОЈИ ЈЕ СВАКАКО У ОБАВЕЗИ ДА НАВЕДЕНО РЕШЕЊЕ надлежног министраства достави уз своју понуду ???

Молимо да нам што пре одговорите на тражени захтев –питање, како бисмо благовремено припремили документацију уз понуду за јавну набавку 177-20-ОС.

**ОДГОВОР НАРУЧИОЦА:**

По наводима потенцијаног понуђача како је у самом захтеву за додатним појашњењем конкурсне документацијe број ЈН 177-20-ОС од 17.07.2020. године, навео да жели да достави понуду у својству понуђача где **није** произвођач свих тражених артикала за производе биљног/мешовитог порекла, наручилац напомиње да ће ваша понуда бити прихватљива и одговарајућа уколико за ваше пословне партнере који дистрибуирају производе бињног/мешовитог порекла, доставите све наведене доказе под тачком **е):**

е) **Понуђач који нуди производе биљног/мешовитог порекла а није произвођач**, обавезан је да достави важећи Уговор о пословној сарадњи са произвођачем или привредним субјектом који обавља делатност производње и/или промета производима биљног/мешовитог порекла.

**Понуђач под е) дужан је да уз Уговор о пословној сарадњи достави копију важећег Сертификата HACCP стандарда који гласи на пословног партнера из Уговора.**

Што се тиче Решења Министарства пољопривреде, шумарства и водопривреде о испуњености услова, складиштење и трговину (дистрибуцију) прехрамбеним производима биљног порекла који су предмет набавке, **доставља понуђач** који обавља делатност промета производима биљног порекла. У овом случају ви сте понуђач а не ваш пословни партнер са којим имате уговор о пословној сарадњи.

*Комисија за јавну набавку 177-20-0С*